##  ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 115. schôdza

 Číslo: CRD-1572/2015

 705

**U z n e s e n i e**

**Ústavnoprávneho výboru Národnej rady Slovenskej republiky**

**z 3. novembra 2015**

k vládnemu návrhu zákona, ktorým sa mení a dopĺňa zákon č. 313/2009 Z. z. o vinohradníctve a vinárstve v znení neskorších predpisov (tlač 1701)

###  Ústavnoprávny výbor Národnej rady Slovenskej republiky

**s ú h l a s í**

s vládnym návrhom zákona[,](http://lrv.rokovania.sk/287752015-/) [ktorým sa mení a dopĺňa zákon č. 313/2009 Z. z. o vinohradníctve a vinárstve v znení neskorších predpisov (tlač 1701);](http://lrv.rokovania.sk/275212015-/)

**B. o d p o r ú č a**

 Národnej rade Slovenskej republiky

vládny návrh zákona[, ktorým sa mení a dopĺňa zákon č. 313/2009 Z. z. o vinohradníctve a vinárstve v znení neskorších predpisov (tlač 1701)](http://lrv.rokovania.sk/287752015-/) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.

 Róbert Madej

 predseda výboru

overovatelia výboru:

Anton Martvoň

Edita Pfundtner

**P r í l o h a**

**k uzneseniu Ústavnoprávneho**

**výboru Národnej rady SR č. 705**

**z 3. novembra 2015**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 313/2009 Z. z. o vinohradníctve a vinárstve v znení neskorších predpisov (tlač 1701)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**K čl. I 1. bodu [§ 3 ods. 1 písm. b)]**

V čl. I 1. bode § 3 ods. 1 písm. b) znie:

„b) vyklčuje vinohradnícku plochu alebo jej časť, ktorú je oprávnená užívať na pestovanie viniča a brať z nej úžitky, a opätovnú výsadbu viniča uskutoční na tejto vinohradníckej ploche alebo jej časti,7)“.

Ide o legislatívno-technické zmeny smerujúce k zosúladeniu navrhovaného ustanovenia s čl. 8 ods. 2 nariadenia (EÚ) 2015/561 a čl. 66 nariadenia (EÚ) č. 1308/2013.

**K čl. I 1. bodu [§ 3 ods. 1 písm. c)]**

V čl. I 1. bode § 3 ods. 1 písm. c) znie:

„c) má udelené povolenie na opätovnú výsadbu viniča8) na inom pozemku alebo jeho časti ako na vinohradníckej ploche, ktorý je oprávnený užívať na pestovanie viniča a brať z neho úžitky, a ktorý vyklčoval alebo sa zaviaže vyklčovať, alebo“.

Ide o legislatívno-technické zmeny smerujúce k zosúladeniu navrhovaného ustanovenia s terminológiou používanou v zákone alebo navrhovanou v návrhu zákona a zároveň o odstránenie stavu, kedy by osoba užívala iný pozemok ako vinohradnícku plochu bez oprávnenia.

**K čl. I 1. bodu (§ 3 ods. 2)**

V čl. I 1. bode v § 3 ods. 2 sa slová „môže žiadateľ podať“ nahrádzajú slovami „podáva žiadateľ“ a na konci prvej vety sa pripájajú slová „alebo v lehote podľa osobitného predpisu“ a vypúšťa sa druhá veta.

Ide o významové spresnenie a zosúladenie s čl. 8 nariadenia (EÚ) 2015/561 a o odstránenie duplicity s týmto nariadením.

**K čl. I 1. bodu (§ 3 ods. 3)**

V čl. I 1. bode § 3 ods. 3 znie:

„(3) Žiadosť o udelenie povolenia podľa odseku 1 písm. d) podáva žiadateľ do 30. apríla kalendárneho roka na základe výzvy Ministerstva pôdohospodárstva a rozvoja vidieka Slovenskej republiky (ďalej len „ministerstvo“) na predkladanie žiadostí, ktorú ministerstvo vyhlasuje zverejnením na svojom webovom sídle do 1. marca kalendárneho roka.“.

Ide o významové spresnenie a sprehľadnenie navrhovaného ustanovenia.

**K čl. I 1. bodu [§ 3 ods. 5 písm. d)]**

V čl. I 1. bode v § 3 ods. 5 písmeno d) znie:

„d) údaje podľa osobitného predpisu.9f)“.

Poznámka pod čiarou k odkazu 9f znie:

„9f) Čl. 5 ods. 2 a čl. 8 ods. 1 a 3 nariadenia (EÚ) 2015/561.“.

Súčasne sa upraví úvodná veta k poznámkam pod čiarou v čl. I 1. bode.

Ide o zosúladenie s nariadením (EÚ) 2015/561, ktoré ustanovuje aj iné požiadavky ako je veľkosť plochy, pričom ich vymenovanie v návrhu zákona by bolo duplicitné s nariadením (EÚ) 2015/561.

**K čl. I 1. bodu (§ 3 ods. 7)**

V čl. I 1. bode § 3 ods. 7 sa slová „sa vykoná na“ nahrádzajú slovami „sa vykoná podľa osobitných predpisov9g)“, vypúšťajú sa písmená a) a b) a na konci sa pripája text:

„Poznámka pod čiarou k odkazu 9g) znie:

„9g) Čl. 64 ods. 2 nariadenia (EÚ) č. 1308/2013.

 Čl. 6 a príloha I nariadenia (EÚ) 2015/561.“.“.

Súčasne sa upraví úvodná veta k poznámkam pod čiarou v čl. I 1. bode.

Ide o zosúladenie s nariadením (EÚ) č. 1308/2013 a nariadením (EÚ) 2015/561 a o odstránenie duplicity s týmito nariadeniami.

**K čl. I 1. bodu (§ 3 poznámkam pod čiarou)**

V čl. I 1. bode § 3 v poznámke pod čiarou k odkazu 7 sa na konci pripája text: „(Ú. v. EÚ L 93, 9. 4. 2015)“.

V čl. I 1. bode § 3 v poznámkach pod čiarou k odkazu 9d a 9e sa na konci pripája veta: „Čl. 3 nariadenia (EÚ) 2015/561.“.

Ide o legislatívno-technickú úpravu v súlade s doplnením súvisiaceho nariadenia EÚ tak, ako je to zaužívané pri uvádzaní právne záväzných aktov EÚ v poznámkach pod čiarou.

**K čl. I 2. bodu**

V čl. I, 2. bode sa dopĺňa táto veta:

„Poznámka pod čiarou k odkazu 10 sa vypúšťa.“.

Vypustenie poznámky pod čiarou z dôvodu vypustenia § 5.

**K čl. I 10 bodu [§ 43a)]**

V čl. I, 10. bode v nadpise § 43a sa slová „k úprave účinnej“ nahrádzajú slovami „k úpravám účinným“.

Legislatívno-technická úprava.

**K čl. I 10 bodu [§ 43a ods. 2)]**

V čl. I 10. bode § 43a ods. 2 sa za slová „§ 3“ vkladajú slová „ods. 1 písm. d)“.

Ide o významové spresnenie navrhovaného ustanovenia, nakoľko rieši len konanie o povolenie na novú výsadbu.